"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast taas One Way saatesse!
Saade jõuab teieni meie Helsingi Kaisanieme stuudiost.
Täna jätkab Aki Miettinen eelmise nädala õpetust
teemal "Kristlase kolm pimepunkti."
Enne seda mõni sõna One Way netijüngerluskoolist.
Sõna elavaks
Armuannid tuliseks
Kutsumus kirkaks
Usk kaineks
Jeesus lähedaseks
Jüngerluskool
Eelmisel sügisel alustas One Way internetis jüngerluskooli,
kus osaleb juba mõnisada inimest.
Kui sina veel ei osale, pole midagi, veel jõuab alustada,
kuna loengud asuvad pidevalt One Way netilehe arhiivis.
Õpetajaiks on koolis muuhulgas Tapani Suonto,
kes on ka kooli direktor;
Aki Miettinen, Esa Juutilainen, Hannu Äimänen,
Leena ja Kimmo Metsamäki ja paljud teised.
Uus loeng ilmub internetti igal kolmapäeval.
Võid läbida kursuse kodus sohval istudes,
kas üksi või koos sõpradega.
Kursus on tasuta.
Kurss sisaldab ka tasuta loengumaterjale,
mille võib tellida neti kaudu oma e-mailile.
Loengud on netis nummerdatud, nii et alusta loenguga nr 1
ja jätka numbrite järjekorras, nii saad suurima õnnistuse.
Tere tulemast osalema!
Sõna elavaks
Armuannid tuliseks
Kutsumus kirkaks
Usk kaineks
Jeesus lähedaseks
Jüngerluskool
Nüüd jätkab meie pastor Aki Miettinen eelmise nädala õpetust.
"Vaadake, vennad," ja usun, et mõeldakse ka õdesid,
"kas ehk kellelgi teie seast ei ole kuri süda,
mis uskmatuses ära taganeb elavast Jumalast!
Pigem julgustagem üksteist iga päev, niikaua kui veel öeldakse täna”,
et keegi teist ei paaduks patu pettuse läbi!
Me oleme ju saanud Kristuse osalisteks,
kui me vaid lõpuni kinni peame sellest, mis meil alguses oli."
Siin kirjeldatakse protsessi, kus alguses oli kõik hästi.
Kuid elu jätkudes Kristuse osaduses muutusid olukorrad nii raskeks,
Heebrealaste kirja saajaid kiusati taga,
ja tagakiusu suhtes peaks meidki vahel hoiatama,
et meie vabad kooskäimised ei pruugi alatiseks nii jääda,
võib tekkida kalduvus loobuda usaldusest Jumalasse.
Kui asjaolud muutuvad raskeks,
võib usaldus Jumala vastu kõikuma lüüa.
"Jumal, sa ei saa ju lasta millelgi sellisel juhtuda.
Jumal, sa oled ju hea. Sa oled lubanud õnnistada."
Kui Jumalast on vale kujutluspilt, juhtubki nii.
Tekib uskmatus ja usaldus kaob, kui me ei tunne Piibli Jumalat,
kui Kristuse elu ja isik ei edasta õiget sõnumit.
Oleme ju samastunud Kristusega, kui oleme Tema jüngrid.
Jüngriks olemine tähendab saatuse ja elu osadust Kristusega;
ei midagi vähemat ega rohkemat.
Ühine saatus tekitab sadadele miljonitele vendadele
ja õdedele usus siin maa peal tänapäeval tõeliselt raskeid olukordi.
Isegi nii raskeid, et nad kaotavad usu pärast elu.
Nad samastuvad veretunnistaja positsiooniga,
kuhu meid on põhimõtteliselt kõiki kutsutud.
Me ei saa tagada elukäiku.
Seepärast loogem õige pilt ja kujutlegem Jumalat nii,
et midagi ei jääks meie vaimses vaateväljas pimepunkti,
vaid et Ta oleks tõesti Pühakirjas esitletav Kristus,
Jumala Poeg, meie Issand ja Päästja.
Teda me usume, Teda me järgime,
usume Teda täpselt sellisena nagu on kirjutatud.
Usume, et Ta on üles tõusnud; Ta elab veel tänapäevalgi.
Tänagi kuulub Talle kõik vägi.
Tema on Issand ja kui Tema räägib, oleme meie vait.
Kui Tema käsib, meie kuuletume. Või kas ikka kuuletume?
Kuuletumine on veel tänagi see kergem alternatiiv.
Teine alternatiiv Tema osaduses on kuuletuda ja hädaldada.
Peaasi, et Jumal viib oma tahte meie elus täide, eks?
See on tõeline väljakutse kogu meie kogukonnale,
et kellelgi meist poleks kuri, uskmatu süda,
nii et loobuksime.
Jumala Sõna õhutab meid jälgima ka seda,
mis toimub meie lähedastega.
See on väljakutse ja tõsine asi.
Matteuse evangeeliumis kirjutatakse, et kui Jeesus oli Naatsaretis,
kus oli palju uskmatust, ei saanud Ta teha seal palju imesid.
Uskmatus ja mõistuse usk on sugulased.
Uskmatus tekitab koos mõistuseusuga seda, et imed jäävad sündimata.
Ega Jumal ometi tänapäeval enam tervenda ju!
Või tervendab siiski?
Ega Jumal enam Püha Vaimuga täida! Või täidab?
Olete täna väga vaiksed.
Peaksite kohe vastama: Muidugi täidab!
Muidugi tervendab!
Miks? Sest kirjutatud on,
et Jeesus on sinu elus seesama eile, täna ja homme.
Seepärast, kui tunneme Piibli Kristust,
siis Ta kindlasti tervendab, täidab Püha Vaimuga
ja tahab endiselt, et Teda austataks koguduses armuandidega.
Kallis aeg! Saan teile ikka lõpuks elu sisse!
Muidugi Ta tahab!
Seepärast tahamegi armuandeid tuliseks kütta.
Pigem olgu selline olukord, nagu korintlaste koguduses,
kus neid pidi tagasi hoidma; see pole päris see veel.
Tänapäeval on täielik vaikus.
Ja laul kõlab: Oi aegu ammuseid!,
kui meenutame Viiburi sugupõlve, kus räägiti keeltes nii palju,
et pidi neid veidi pidurdama, kuna häälte kõla oli nii vali.
Jumal võib asuda meie usuvaatevälja pimepunktis,
nii et Temast kiirgav kirkus, mida vaadates me muutume,
ei saa meid enam muuta.
Seepärast vaadakem,
et seda pimepunkti ühelgi neist põhjustest poleks.
Ei religioossuse, mõistuseusu, ebausu ega uskmatuse tõttu.
Ligimene pimepunktis.
Heebrealaste kirja sõnul ei tohiks nii olla.
Väärarusaam Jumalast viib ka ligimese hülgamiseni.
Vana Testamendi prohvetid Jesaja ja Jeremija
räägivad meile väga aktuaalselt.
Loen Jesaja 58. peatükist esimesi salme,
kus räägitakse paastust.
"Eks ole ju mulle meeldiv paast niisugune:
päästa valla ülekohtused ahelad, teha lahti ikke rihmad,
lasta vabaks rõhutud ja purustada kõik ikked?
Eks see ole murda oma leiba näljasele ja viia oma kotta viletsad kodutud,
kui sa näed alastiolijat ja riietad teda ega hoidu oma ligimesest?
Siis ilmub su valgus otsekui koit ja su paranemine edeneb jõudsasti.
Sinu õigus käib su ees, Issanda auhiilgus järgneb sulle.
Siis sa hüüad ja Issand vastab, kisendad appi ja tema ütleb:
Vaata, siin ma olen!”
Eelolevais salmides kritiseerib Issand viisi,
kuidas iisraellased paastusid, millele järgneb õige paast;
mis pole üksnes toidust hoidumine, vaid aktiivne tegevus õigluse heaks;
avada kurjuse ikkeid.
See on tegutsemine puudustkannatavate heaks.
Õige paast on vaimne hoiak - panna tähele, mis meie ümber sünnib.
Siin on suur tõotus:
"Siis ilmub su valgus otsekui koit."
Kas oled koitu vaadanud?
"Ja su paranemine edeneb jõudsasti."
Kas teie hingedes on haavu?
Kas see võib olla üks põhjus, miks sobrame vaid oma hingehaavades?
"Sinu õigus käib su ees. Issanda auhiilgus järgneb sulle."
Mis on veel ilusam vaatepilt, kui et me kõnnime
ja Jumala auhiilgus järgib meid, kogudusenagi.
Siis me palvetame ja Issand vastab:
"Vaata, siin ma olen!"
See on suur tõotus. Kas oled kogenud seda?
Hüüad Issandat appi ja Ta ütleb: Vaata, siin ma olen.
Imeline tõotus õige suhtumisega paastu puhul.
Kuid kas me tegutseme nii? See on hoopis teine küsimus.
Jeremija, kes on meie aja jaoks väga aktuaalne prohvet,
kelle sarnaseid vajaksime väga, isegi kui ei suudaks neid kannatada,
räägib 7. ptk esimestes salmides -
"Sõna, mis Jeremijale tuli Issandalt, kes ütles:
Seisa Issanda koja väravas ja kuuluta seal seda sõna ning ütle:
Kuulge Issanda sõna, kogu Juuda,
kes tulete sisse neist väravaist Issandat kummardama!
Nõnda ütleb vägede Issand, Iisraeli Jumal:
Parandage oma eluviise ja tegusid, siis ma jätan teid elama siia paika!
Ärge lootke valesõnade peale, kui öeldakse:
See on Issanda tempel, Issanda tempel, Issanda tempel!”
Aga kui te tõesti parandate oma eluviise ja tegusid,
kui te tõesti teete õigust niihästi ühele kui teisele
ega tee liiga võõrale, vaeslapsele ja lesknaisele,
ega vala süütut verd siin paigas
ega järgne teistele jumalatele teile enestele õnnetuseks,
siis ma jätan teid elama siia paika,
maale, mille ma andsin teie vanemaile muistsest ajast igavesti.
Aga vaata, te loodate vale- sõnade peale, millest ei ole kasu.
Kas tahate varastada, tappa, abielu rikkuda, valet vanduda
ja suitsutada Baalile
ning käia teiste jumalate järel, keda te ei tunne, ja siis tulla
ning seista minu ees selles kojas, millele on pandud minu nimi,
ja öelda: Me oleme päästetud!”,
selleks et edasi teha kõiki neid jäledusi?
Ons see koda, millele on pandud minu nimi,
teie silmis röövlikoobas?
Vaata, minagi näen seda seesugusena, ütleb Issand.
Kontekstiks on muidugi ebajumalateenistus
ja jultunud Jumalast loobumine religiooni vaimus.
Siin on ebajumalakummardamine, kuid samuti mainitakse ligimest,
orbe ja leski, kes jäävad tähelepanuta.
Mis oli Juuda patt? Leiva küllus ja muretu puhkamine.
See, et nad ei pannud tähele ei leske ega orbu,
ehk puudustkannatavad ligimesed asusid nende pimepunktis;
neist ei hoolitud.
Seepärast on need tõsised sõnad just meie ajastule,
kus oma õiguste eest seismine on otsekui moesõna.
Mina pean saama oma nõudmised! Mul peab olema koguduses hea!
Mind ei tohi häirida, olen nii tundlik!
Nii ütleb Issand.
Seepärast on Jeremija hea prohvet meid meie ajastul üles äratama:
Hei! Kas Issanda kojas on kõik hästi?
Ei piisa sellest, et ütleme: "See on Issanda koda,
küllap me pääseme," kui meie hoiak on vale.
Uues Testamendis, Luuka evangeeliumi 10. peatükis
räägib Jeesus kirjatundjaga, kes Teda kiusama tuleb.
Jeesus räägib tähendamissõna halastajast samaarlasest.
See paljastab meile, et võime tunda kirjatähte,
kuid mitte sugugi selle vaimu.
On vale küsida, kes on mu ligimene.
Õige küsimus on alati see: Kellele ma võin ligimene olla täna?
Nii lähedal kui kaugel, kellele saan mina ligimene olla?
Kui Jeesus räägib selle loo, võtab Ta kogu seaduse tabavalt kokku:
Jeesusele tähendas see Jumala tahet,
mis kutsub kogu südant haaravale armastusele
Jumala ja ligimese vastu.
Kogu südamest tulev armastus, kõigepealt Jumala vastu,
millest tuleneb ka armastus ligimese vastu.
Jumalat peab armastama mitte Tema andide pärast,
vaid Tema enda pärast; selle eest, mis Ta on.
Seepärast armastamegi Jumalat.
See nõuab tahte tingimusteta otsust:
Otsustan armastada Jumalat.
See ei saa rajaneda seadusel, käsu nõudmistel või sundusel,
vaid minu vabatahtlikul otsusel. Ma tahan armastada Issandat.
Kui nii teen, määratleb see armastus kogu mu elu iseloomu.
See peaks määratlema mu hoiakuid ja väärtusmaailma.
Selle kaudu saab võimalikuks, et hakkan Jumalat teenima.
Kui teenin Jumalat, järgneb automaatselt see,
et hakkan tegutsema isetult teiste heaks.
See on raske õppetund, kuid nii see käib.
Muidu tunneme vaid käsu kirjatähte, aga mitte käsu vaimu.
Seepärast ma sellest alusest alguses rääkisingi,
kuna see on nii raske teema.
Ilma seda mõistmata ei suuda me seda täita.
Me ei julge sellise seisukohaga
Jumala ja ligimesearmastusele lähenedagi.
Isetu tegutsemine ligimese heaks. Armastus ei ole tunne.
Nagu Jeremija ja Jesaja paljastasid.
Armastus on tegevus, ka siis, kui armastan kedagi,
kelle kohta pean ütlema: Armastan teda kaugelt;
kuid Kristuses on Ta mulle armas.
Meie ülesanne on muuta Jumala armastus
siin maailmas nähtavaks, nii üksikisikuna kui kogudusena.
See on suur väljakutse.
Jumala armastus on välja valatud Püha Vaimu kaudu meie südameisse.
Seepärast on see võimalik.
Lõpuks jõuame käsitluseni iseendast.
Tänapäevalgi peab Pauluse kombel üha uuesti küsima:
Kas te ei tea, et olete Püha Vaimu tempel?
Tunne Jumalat ja tunne ennast!
Vaata Jumalat sellisena nagu Ta on avatud silmadega,
ja õpid Kristuse läheduses tundma, milline sa ise oled.
Luuka 18 ...
Väär käsitlus Jumalast viib ka väärarusaamani endast.
Luuka 18. peatükk - "Mõnedele aga,
kes olid enestele kindlad, et nemad on õiged,
ja panid teisi eimillekski, rääkis Jeesus selle tähendamissõna:
Kaks inimest läksid üles pühakotta palvetama,
üks oli variser ja teine tölner.
Seisma jäädes palvetas variser endamisi:
Oh Jumal, ma tänan sind, et mina ei ole niisugune nagu muud inimesed:
röövijad, ülekohtused, abielurikkujad, ega ka niisugune nagu see tölner."
Oo Jumal, ma tänan Sind iseenda eest!
"Mina paastun kaks korda nädalas, annan kümnist kõigest, mis ma saan.”
See palve on meile eeskujuks. Too inimene pidas end ise õigeks.
Kõik templis rääkis sellest,
et inimene ei saa ilma ohvrita Jumalale läheneda.
Ja tema palvetas nii: Oo Jumal, ma tänan Sind,
et ma pole selline nagu teised.
Kui see on Piiblis, järelikult on see tõsi.
Me võime enda õigsuses nii uhkeks muutuda.
"Aga tölner seisis eemal ega tahtnud silmigi tõsta taeva poole,
vaid lõi endale vastu rindu ja ütles:
Oh Jumal, ole mulle patusele armuline!”
Jeesus ütles: "Ma ütlen teile,
tema läks alla oma kotta õigeks mõistetult, mitte too teine.
Sest igaüht, kes ennast ise ülendab, alandatakse,
kes aga ennast ise alandab, seda ülendatakse.”
Vale kujutlus endast võib isegi selliseks kujuneda.
Sellest pole midagi, nii see on.
Kui Jumal suutis teha Saulusest Pauluse;
temast, kes oli mõrvar ja koguduse tagakiusaja,
temast sai paganate apostel;
ärgu keegi öelgu siin kõva häälega,
et Jumal ei saa teha sinust midagi muud, kui sa hetkel oled.
Nii see käib.
Jakoobuse kirja vaim peegeldab Jeesuse sõnu:
sõna kuulmisest üksi ei piisa.
On teil meeles Jakoobuse kirjast mees, kes luges Jumala Sõna?
Ta on kui mees, kes vaatab peeglisse;
ajab hommikul habet ja unustab juba vannitoa uksel,
mis nägu ta oli.
Jumala Sõna on peegel, kust ennast vaadata.
Jumala Sõna tegemine.
Olge Jumala Sõna tegijad, mitte üksipäinis kuuljad!
Sõna oli, ütleb Johannese evangeelium.
Sõna olemasolust Jumalale ei piisanud.
Sõna pidi tulema, kannatama ja surema, ning üles tõusma.
Sõna oli Jumal, kuid sellest ei piisanud.
Sõna pidi aktiviseeruma, lihaks personalilseeruma,
tegema seda, mida Jeesus oma eluga tegi.
Vaid sellest piisas Jumalale, ja sellest piisab ka meile.
Jakoobuse kiri on raske.
Luther ütles, et see on õle-epistel.
Kogeme seda raskeks, kuna see räägib,
et peame midagi tegema.
Kui meie usuelu alus pole korras, jätame Jakoobuse kirja pigem vahele.
Kuid see on hea kiri.
"Näita sina oma usku sõnadega, ja mina näitan oma usku tegudega."
Sõnadest ei piisa, vaja on ka tegusid,
et maailm näeks meie usku, ja et maailm usuks,
et Kristus on tõde ja elab veel tänapäevalgi.
See on meie ülesanne.
Seepärast kutsub Jaakob meid üles vabanema enesepettusest.
Ärgem olgem nagu variser, kes arvas, et on õige,
ja lootis iseendale, vaid lootkem Jumalale.
Temagi, muide, loodab sinule.
Võimas mõte, kuid nii see on.
Ta loodab sinule.
Ta on asetanud sinusse suure potensiaali. Usu seda!
Käsitlused Jumalast, ligimesest ja iseendast on omavahel seotud.
Kui üks on moonutatud, saavad teisedki moonutatud.
On aeg ehitada tasakaalus, õige pilt Jumalast,
endast ja ligimesest, ning sellest,
kuidas see kolmik on loodud armastuses nii toimima,
et see toob Jumalale au sellega, et muudab Kristuse meie seas elavaks.
Nii et maailm näeks, ja meiegi jõuaksime finišisse,
valvates üksteist ning julgustades üksteist armastusele
ja headele tegudele. See on meie ülesanne.
Ei midagi vähemat ega rohkemat.
See on tänaseks kõik.
Kui sa ei näinud eelmisel nädalal Aki Miettise õpetuse esimest osa,
leiad selle One Way netilehel asuvast arhiivist.
Aadress on - www.onewaymission.fi
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri